Sekolah Tinggi Chung Hua Seremban

Sekolah Menengah Tinggi Chung Hua Seremban, ringkasnya Seremban Chung Hua, ialah sebuah sekolah menengah persendirian cina yang terletak di Seremban, Negeri Sembilan, Malaysia. Sekolah ini diasaskan pada tahun 1913 dengan nama asal Sekolah Chung Hua Seremban. Pada permulaan, sekolah ini hanya menawarkan pendidikan peringkat rendah. Kemudian, bahagian darjah tinggi dan menengah rendah ditambah secara berperingkat. Pada tahun 1933, nama sekolah ditukar kepada Sekolah Rendah dan Menengah Chung Hua Seremban.

Pada tahun 1950, atas permintaan Kementerian Pendidikan Persekutuan, sekolah ini membuka kursus perguruan peringkat tinggi. Menjelang 1958, urusan pentadbiran sekolah rendah dan menengah dipisahkan secara rasmi. Seterusnya, bahagian menengah atas dan prauniversiti turut ditubuhkan.

Pada tahun 1962, lembaga pengelola menolak tawaran kerajaan untuk penstrukturan semula sekolah, dan sekolah ini menerima lebih ramai pelajar yang tercicir akibat faktor usia. Sekolah ini kemudiannya memilih untuk beroperasi sebagai sebuah sekolah menengah persendirian cina hingga ke hari ini.

Sehingga kini, Sekolah Menengah Tinggi Chung Hua Seremban merupakan salah satu daripada hanya dua sekolah menengah persendirian cina di Negeri Sembilan (yang satu lagi ialah Sekolah Menengah Chung Hua Port Dickson).

 Rujukan 

Kategori:Sekolah Menengah Persendirian Cina di Malaysia
Kategori:Sekolah menengah di Negeri Sembilan